《送毛自得北游》
元代·成廷圭

平原门下客三千，毛遂当时独妙年。脱颖机锋吾已得，治安筹策子何先。

江淮故道苍烟外，楚汉孤城落照边。今日送君何限意，秪将忠孝足家传。

作者简介：元芜城人，字原常，一字元章，又字礼执。好读书，工诗。奉母居市廛，植竹庭院间，扁其燕息之所曰居竹轩。晚遭乱，避地吴中。卒年七十余。有《居竹轩集》。